“กกพ.” เผยข่าวดีรับปีใหม่ ลดค่าไฟ-ค่าเอฟที งวด ม.ค.-เม.ย.64 ลง 2.89 สต./หน่วย
“กกพ.” เผยข่าวดีรับปีใหม่ ลดค่าไฟ-ค่าเอฟที งวด ม.ค.-เม.ย.64 ลง 2.89 สต./หน่วย
“กกพ.” เผยข่าวดีรับปีใหม่ ลดค่าไฟ-ค่าเอฟที งวด ม.ค.-เม.ย.64 ลง 2.89 สต./หน่วย
5 พ.ย. 2563

นายคมกฤช ตันตระวาณิชย์ เลขาธิการสำนักงานคณะกรรมการกำกับกิจการพลังงาน (สำนักงาน กกพ.) ในฐานะโฆษก กกพ. เปิดเผยว่า ที่ประชุมคณะกรรมการกกพ. เมื่อวานนี้ (4 ก.พ.) มีมติปรับลดอัตราค่าไฟฟ้าผันแปร (เอฟที) งวดเดือน ม.ค.-เม.ย.64 ลง 2.89 สตางค์/หน่วย มาที่ -15.32 สตางค์/หน่วย จากการเรียกเก็บในงวดปัจจุบัน (ก.ย.-ธ.ค.63) ที่ -12.43 สตางค์/หน่วย ส่งผลให้ค่าไฟฟ้าลดลงเหลืออยู่ที่ราว 3.61 บาท/หน่วย เป็นผลจากการบริหารจัดการและตรึงค่าเอฟทีเพื่อช่วยบรรเทาค่าครองชีพให้กับประชาชนอย่างต่อเนื่อง
“ถึงแม้ว่าราคาก๊าซธรรมชาติจะมีแนวโน้มสูงขึ้น จากความต้องการก๊าซธรรมชาติที่สูงขึ้นในตลาดโลก แต่ด้วยการบริหารจัดการ การนำเข้า LNG Spot ซึ่งมีราคาถูกกว่าราคาก๊าซฯในอ่าวไทยในช่วงที่ผ่านมา และสามารถทดแทนก๊าซฯในอ่าวได้บางส่วน ทำให้ราคา Pool Gas มีราคาถูกลง ส่งผลให้การผลิตไฟฟ้าจากก๊าซฯมีราคาถูกลงกว่าที่ได้เคยประมาณการไว้” นายคมกฤช กล่าว
อย่างไรก็ตาม กกพ.ได้คำนึงถึงปัจจัยเสี่ยงต่าง ๆ เช่น ราคาเชื้อเพลิงที่มีแนวโน้มสูงขึ้น ภาวะเศรษฐกิจที่อาจยังไม่ฟื้นตัวในระยะสั้น ความผันผวนของอัตราแลกเปลี่ยน รวมทั้งศักยภาพการตรึงเอฟทีตลอดทั้งปี 64 แล้ว จึงมีมติให้เรียกเก็บค่าเอฟทีในอัตรา -15.32 สตางค์ ในรอบเดือนมกราคม ถึงเดือนเมษายน 2564